cyanic-selkie/wikianc huggingface dataset:
Magick
Når Crowley således hevder at Magick er forandring «i samsvar med vilje», så tenker han på den sanne vilje. Hvis handlingen ikke er i samsvar med den sanne vilje, så kan man ikke håpe på noen forandring og bryter dermed også Crowleys hovedpostulat om at man må benytte den riktige type og grad av kraft og så videre, for å kunne bevirke en forandring.
Kort sagt kan man si at den sanne vilje er definert hos Crowley som kombinasjonen av menneskets selv eller natur og de begrensninger som omgivelsene legger på individet. Sett i forhold til menneskets selv og begrensningene i omgivelsene, så er tanken at det alltid er en riktig handlemåte – dette er den sanne viljen. Hensikten med magick blir således å oppdage denne viljen og gjennom magick som et verktøy, å fullkommengjøre den. Dette er oppnåelsen av «genius».
Begrepet magick omfatter såvel den rituelle handlingen, handlinger som individet foretar utenfor den rituelle kontekst og inntil man oppnår suksess. Utøvere og tilhengere av magick hevder det er vitenskap gjennom dets etterprøvebare, metodiske framgangsmåte – ved at Crowley utfordrer magikeren til å enten bevise eller motbevise systemet ved å følge de angitte metoder; mystikk i dets kobling med den sanne vilje; religiøs og filosofisk med hensyn til livsanskuelsen i Thelema. Kritikere og skeptikere velger å bruke betegnelsen pseudovitenskap om slike ikke allment anerkjente disipliner.
Magick transcenderer således flere kategorier og blir i Crowleys filosofi noe som betegner selve hensikten med livet:
Gråsugge
Gråsugge er en art av tanglus som lever på bunnen i ferskvann. Den blir 18-25 millimeter lang. Gråsugge er en viktig næringskilde for mange fisk, og er selv altetende. Den lever i elver, bekker og stillestående vann, spesielt hvor det er mye stein å gjemme seg under. Gråsugge tåler ganske mye forurensning og lavt oksygennivå i vannet, men lever ikke i vann som er surere enn pH 5.
Roger Milla
Albert Roger Mooh Milla (født 20. mai 1952 i Yaoundé) er en kamerunsk tidligere fotballspiller.
Roger Milla overrasket under VM-sluttspillet i Italia i 1990. Den 38 år gamle Milla overrasket sammen med de fleste ved å nå en VM-kvartfinale som første afrikanske lag. Kamerun spilte oppofrende og tapte kvartfinalen mot først etter ekstraomganger. Milla var en sterkt medvirkende årsak med sine fire mål i løpet av turneringen. Kamerun overrasket stort i åpningskampen, da de slo de regjerende verdensmestrene.
I en alder av 42 år ble Milla også tatt ut i Kameruns tropp til VM-sluttspillet i USA i 1994. Der scoret han et mål mot, og satte dermed rekorden for eldste målscorer i et VM-sluttspill.
Giuseppe Maria Graniello
Giuseppe Maria Graniello (født 8. februar 1834 i Napoli, død 8. januar 1896 i Roma) var en av den katolske kirkes kardinaler, og var tilknyttet den romerske kurie.
Han ble kreert til kardinal av pave Leo XIII i 1893. Graniello tilhørte De regelbundne klerikere av St. Paulus (Barnabittene).
Episkopalgenealogi
Hans episkopalgenealogi er:
Tongi gasskraftverk
Tongi gasskraftverk er et gasskraftverk ved Dhaka i Bangladesh. . Det har en installert produksjonskapasitet på 105 MW fordelt på 1 generator, som ble ferdigstilt i 2005. Brenselstypen er naturgass. Kraftverket ble reist med kapital fra Frankrike, og er offentlig eid.
Ronald Pulk
Ronald Isaksen Pulk (født 29. juli 1979) er en norsk-samisk journalist og programleder i NRK.
Han er fra Kautokeino og startet sin karriere i NRK Sápmi sommeren 2000. Pulk har produsert reportasjer for Ođđasat på NRK1, og har tidligere også vært programleder for NRK Sápmis Mánáid-TV i flere år. Han har også ledet humorprogrammene Namaheapmi og Viimmat bearjadat for NRK Sápmi på radio.
I 2013 var han programleder for humorserien Pulk på NRK3. Siden høsten 2016 har han vært programleder for talkshowet Studio Sápmi, og i april 2017 ledet han Reinflytting minutt for minutt med Rebecca Nedregotten Strand for NRK.
Ronald Pulk ble kåret til årets same av leserne av den samiske avisen Min Áigi i 2001. Han har også vært konferansier for Samisk Grand Prix ved tre anledninger.
Hugo Tamm
Hugo Petrus Percival Tamm (født 28. juni 1840 i Torreby, Bohuslän, død 4. oktober 1907) var en svensk politiker og godseier. Han var en av grunnleggerne av Allmänna Valmansförbundet, og ble partiets tredje partileder i 1907 fram til sin død samme år. Han var moderat, men jobbet også for proporsjonal valgordning i Sverige. Han var også selvstendig på flere områder, blant annet var han for frihandel.
I 1905 takket han nei til å bli statsminister.
Patrick Olsen
Patrick Haakon Olsen (født 23. april 1994) er en dansk fotballspiller som spiller for den polske klubben Śląsk Wrocław.
Han debuterte for Brøndby IF den 6. mai 2012 mot AaB. I august 2012 signerte han for Serie A klubben Inter. Han spilte en Coppa Italia-kamp for Inter mot Trapani Calcio, der han kom inn som innbytter for Mateo Kovačić. I februar 2014 gikk han på utlån til Strømsgodset. Han tilbrakte hele 2014 sesongen hos Strømsgodset, men feilet i å etablere seg på laget. Han spilte dermed mesteparten av sesongen for reservelaget, hvor han blant annet fikk tre røde kort i løpet av sesongen. Den 2. februar 2015 ble han frigitt fra kontrakten med Inter. Han signerte for FK Haugesund den 24. april 2015, men forlot klubben bare tre måneder senere da han ønsket å finne seg en klubb utenfor Skandinavia.
Landslag
Han har spilt 43 offisielle aldersbestemte landskamper for Danmark. I 2011 var han med i den danske U17 landslagstroppen, som deltok i U17 EM i Serbia. Han ble senere hyllet som en av elleve talenter man måtte se opp for i fremtiden. Han deltok også i den danske U17 landslagstroppen til U17 VM i Mexico i 2011. I mai 2013 fikk han 2 kampers karantene for U19 landslaget for å ha brutt noen interne regler. Han møtte ikke opp til hotellet til fastlagt tidspunkt.
Huang Mengkai
Huang Mengkai (født 6. september 1997) er en kinesisk fekter.
Han representerte Kina under Sommer-OL 2020 i Tokyo, hvor han ble utslått i første runde.
Georg Tengvall
Georg Henrik Tengwall (født 6. april 1896 død 5. mars 1954) var en svensk seiler som deltok i de olympiske leker 1920 i Antwerpen.
Tengwall ble olympisk mester i seiling under sommer-OL 1920 i Antwerpen. Han vant sammen med Tore Holm, Yngve Holm og Axel Rydin olympisk gull i 40m²-klassen med den svenske båten «Sif». Det var kun to båter i denne klassen, begge svenske de het «Sif» og «Elise».
Beiarn Bygdeliste
Beiarn bygdeliste (BEBL) er en lokal liste som stilte til valg i Beiarn kommune første gang i 1999. I 2007 fikk listen ordføreren ved Frigg-Ottar Os.
Wayne Stephenson
Wayne Frederick Stephenson (født 29. januar 1945, død 22. juni 2010) var en canadisk ishockeyspiller som deltok i de olympiske vinterleker 1968 i Grenoble.. Stephenson vant en olympisk bronsemedalje i ishockey under vinter-OL 1968 i Grenoble. Han var målvakt på det canadiske laget som kom på tredjeplass i turneringen bak Sovjetunionen og Tsjekkoslovakia.
Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey.Stephen son var målvakt og spilte tre kamper i OL-turneringen.
De hvite klippene ved Dover
De hvite klippene ved Dover (engelsk: White cliffs of Dover) er kalkklipper langs den britiske kysten som vender mot Doverstredet og Frankrike. Klippene er en del av formasjonen North Downs. Klippeveggen har en høyde på opp til 107 meter, og består av hvitt kritt (helt hvitt kalsiumkarbonat) med striper av svart flintstein innimellom. Klippene strekker seg øst og vest fra byen Dover i grevskapet Kent. Dover er en gammel havneby i England.
Klippene har stor symbolsk verdi for England siden de vender mot det europeiske fastlandet ved den smaleste delen av Den engelske kanal. Gjennom historien har mange invasjoner truet britene her og klippene er en symbolsk vakt. Veien over Doversundet var den vanligste veien til England før flyreiser ble vanlige. De hvite klippene er det siste en ser når en forlater landet denne veien, og er på en klar dag synlige fra Frankrike på den andre siden. Klippene kan til og med ha gitt England sitt latinske navn, «Albion», som antagelig er avledet av albus, 'hvit'.
Shakespeare Cliff markerer stedet der England er nærmest det europeiske fastlandet.
Geologi
Hvite kalkklipper som de i Dover finner en også på mindre skala på de danske øyene Møn og Langeland eller langs kysten av øya Rügen i Tyskland. Klippene er utsatt for konstant erosjon og eroderer i snitt 1 cm innover hvert år. Så nylig som i mars 2012 falt en stor bit av klippene og ut i kanalen. I 2001 mistet de en bit så stor som en fotballbane ut i kanalen. Besøkende blir derfor oppfordret til å holde seg borte fra klippekanten.
Økologi
Toppen av klippene er dekket av gress, et kulturlandskap skapt gjennom dyrking og deretter beiting siden bronsealderen. Den kalkholdige jorden gir næring til et artsrikt habitat. Typiske vekster er pimpernell, merian, kryptimian, solrose, øyentrøst og flere sjeldne orkidéer. En rekke insekter, blant andre flere sommerfugler, lever blant disse lave vekstene. Forskjellige fugler hekker i klippeveggen, som havhest og kolonier av krykkje.
Forsvar
Julius Cæsar skildret i Commentarii De Bello Gallico hvordan briter på toppen av klippene hindret romerske soldater fra å gå i land ved Dover i 55 f.Kr. I stedet måtte romerne seile lengre opp kysten og finne et bedre landingssted.
Bak klippeveggen ligger flere kilometer med skjulte tunneler som ble bygd i middelalderen og som spilte en rolle i forsvaret av Storbritannia under Napoleonskrigene. Tunnelene ble senere forstørret og ble de hemmelige krigstunnelene under Dover Castle.
Sommeren 1940 kunne reportere se luftkamper mellom tyske og britiske fly under slaget om Storbritannia i andre verdenskrig.
I kulturen
I Kong Lear av William Shakespeare prøver jarlen av Gloucester å ta livet av seg ved å hoppe utenfor klippene i Dover. Klippene «symboliserer et skille [...] mellom det kjente og det ukjente, [...] land og sjø, høyt og lavt, mellom Storbritannia og omverden.» En virkeleg konge, Karl II av England, kom i land ved Dover til jubel fra en folkemasse da han vende tilbake fra eksil ved restaurasjonen etter det engelske protektoratet.
I Matthew Arnold sitt dikt «Dover Beach» fra 1867, har klippene en beroligende styrke. Rudyard Kipling-diktet «The Broken Men» fra 1902 ender med linjene ''«How stands the old Lord Warden? Are Dover's cliffs still white?»'' («Hvordan står gamle Lord Warden. Er Dovers klipper framdeles hvite?») og er et symbol på hjemlengselen til engelksmenn i utlandet. Den mest kjente referansen til klippene er kanskje songen «(There'll Be Bluebirds Over) The White Cliffs of Dover» fra andre verdenskrig sunget av Vera Lynn. Sangen handlet om håpet om fred og å vende tilbake til England «i morgon, når verden er fri».
Andre musikere som har sunget om de hvite klippene er blant annet Jim Reeves, Jimmy Cliff, Glenn Miller, The Righteous Brothers, Kay Kyser, Kate Smith, Blur, Coil, The Desemberists, Louis Prima, Robson og Jerome, Clutch, Andrew Bird, Current 93, Fatboy Slim og The Late Morning Risers.
Prikkperikum
Prikkperikum eller johannesurt (Hypericum perforatum) er en flerårig urt i perikumslekten av perikumfamilien (Hypericaceae). Den blir 20–80 centimeter høy og har eggrunde og svakt perforerte små blad, og sterkt gule blomster med fem kronblad. Stilken er grå nederst og grønn øverst og tidvis betydelig greinet.
Prikkperikum har helt siden oldtiden vært en kjent og mye benyttet medisinplante. Hippokrates, Dioskorides og Paracelsus mente planten virket helbredende ved nervøse forstyrrelser. Paracelsus, som var en av historiens mest berømte leger, skrev følgende: «Enhver lege bør vite at Vår Herre har lagt en stor hemmelighet i denne urten, for å beseire de ånder og fantasier som driver mennesker til randen av fortvilelse.»
Prikkperikum vokser vilt i store deler av landet. Det har blitt funnet prikkperikum så langt nord som til Målselv. Stengelen er oppreist med parvis motsatte blader. Planten blomstrer fra juli til september med gule blomster som sitter i klaser i toppen av stengelen. Blomstene inneholder stoffet hypericin, som gir en rød farge dersom blomstene legges i olje eller sprit. Både det norske og det vitenskapelige navnet viser til at bladene har gjennomskinnelige kjertelprikker, slik at de nesten ser ut til å være perforert.
Det er lett å identifisere denne planten: Hvis man gnir en blomst i hånden, blir fingrene farget røde av hypericinet. Stengelen har to kanter, noe som skiller den fra slektningen firkantperikum (Hypericum maculatum), som har fire. I motsetning til firkantperikum har dessuten prikkperikum få eller ingen svarte kjertelprikker på kronbladene. Prikkperikum kan derimot ha noen svarte prikker på de godt skjulte begerbladene under kronbladet. Den sikreste måten å skille artene på er at prikkperikum har spisse begerblad, mens firkantperikum har butte.
Bruk av planten
Prikkperikum blir brukt som krydder til brennevin, og det er denne planten Ulf Lundell synger om i sangen «Öppna landskap». Når de gule blomstene blir lagt i brennevin, blir brennevinet farget kraftig rødt, noe som i tidligere tider har ført til en tro på at planten har magisk kraft. På grunn av denne rødfargen har planten også fått navn etter døperen Johannes – man mente rødfargen var Johannes’ blod – og vi ser dette går igjen i de svenske, engelske og tyske navnene på planten. Gjennom tidene har planten blitt brukt som universalmedisin mot en lang rekke plager.
I våre dager påstås prikkperikum å ha en effekt mot tungsinn, altså lette depresjoner, og dette har etter hvert blitt gjenstand også for seriøs forskning. Det finnes seks naturlegemidler basert på prikkperikum tillatt solgt gjennom apotek i Norge.
Bruk av planten er kjent for å virke fotosensibiliserende, noe som kan føre til utslett i forbindelse med soling. Dessuten er det påvist at prikkperikum hemmer effekten av visse legemidler, deriblant proteasehemmere og betablokkere, og det foreligger mistanke om at en rekke andre legemidler også får svekket effekt ved samtidig bruk av preparater av denne planten. Hormonelle prevensjonsmidler er trolig det best kjente eksempelet på dette.
Mo Farah
Mohammed «Mo» Farah (somali: Maxamed Faarax, arabisk: محمد فرح) (født 23. mars 1983 i Mogadishu, Somalia) er en britisk internasjonal friidrettsutøver av somalisk opprinnelse. Han har den britiske rekorden på 10 000 meter og den britiske innendørsrekorden på 3000 meter. Han er gift med Tania Nell, og har fem barn.
Farah har sølv fra 5000 meteren under EM i friidrett 2006 i Göteborg og gull fra Innendørs-EM i Torino i 2009, i tillegg til at han er europamester både for lag og individuelt i terrengløp. Han vant 10 000 meter og 5000 meter under EM i friidrett 2010 i Barcelona.
Under Sommer-OL 2012 i London på hjemmebane vant Farah gull både på 5.000 meter og 10.000 meter.
Han fikk bronse ved VM i halvmaraton 2016, som ble arrangert i Cardiff. Samme år deltok han ved Sommer-OL 2016 i Brasil, og vant der både 5000 og 10 000 meter.
Den 7. oktober 2018 satte han europeisk rekord på maraton da han vant Chicago Marathon med tiden 2:05:11.
I dronningens nyttårsliste for 2013 ble han utnevnt til kommandør (CBE) av Den britiske imperieordenen. Nyttårsaften 2016 ble Farah utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.
Den 4.september 2020 satte han ny verdensrekord på 1 times løp med 21330 meter
Gösta Lundqvist
Gösta Lundqvist (født 15. august 1892 død 10. oktober 1944) var en svensk seiler som deltok i de olympiske leker 1920 i Antwerpen.
Lundqvist ble olympisk mester i seiling under sommer-OL 1920 i Antwerpen. Han vant sammen med Rolf Steffenburg og Gösta Bengtsson olympisk gull i 30m²-klassen med den svenske båten «Kullan». Det var kun en båt i denne klassen.
Primærhelsetjenesten
Primærhelsetjeneste er helsetjenester som leveres i lokalsamfunnet i det daglige. Primærhelsetjenester består av allmennpraktiserende leger, hjemmesykepleie, tannpleiere, helsesøstre, fysioterapeuter, ergoterapeuter, logopeder, annet helsepersonell som kiropraktorer, og av institusjoner som sykehjem og bo- og servicesentre.
Primærhelsetjenesten kalles ofte «førstelinjetjeneste», i motsetning til «andrelinjetjeneste» som er spesialisthelsetjeneste.
Offentlige leger
Ved innføring av kommunehelseloven i 1984 ble de gamle distriktslegene, som var embetsmenn ansatt av staten og underordnet fylkeslegen, overført til kommunal kommunelegestilling underordnet rådmann og ofte underordnet helse- og sosialsjef. De offentlige legene har vanligvis deltidsoppgaver som offentlige leger med hovedbeskjeftigelse som privatpraktiserende lege.
Legevakt
Fra gammelt av var det ikke organisert legevakt og legene rykket ut i sykebesøk ved behov. Da fungerte ektefellen og telefondamen i den manuelle telefonsentralen som vaktsentral. På 70-tallet organiserte legene legevakt som en kollegial ordning. I 1979 fikk kommunen ansvar for organisering av legevakt. Vanligvis har dette vært organisert med en enkelt eller få kommuner med lege i hjemmevakt som rykket ut til pasientens hjem eller til eget kontor.
De siste årene er det blitt mer vanlig med større interkommunale legevakter lokalisert ved mottakelsesavdelingen ved lokalsykehuset med tilstedevakt for legen.
Henvisningsplikt
Etter innføring av fastlegeordningen i 2001 ble det innført henvisningsplikt, det vil si at pasienter som skulle til spesialist må ha henvisning fra en allmennpraktiserende lege. Dette er hensiktsmessig for å ha kort ventetid hos spesialister, og at primærlegene selv løser de problemene som kan løses lokalt.
Stortinget vedtok høsten 2005 å gi manuellterapeuter og kiropraktorer fullmakt til å henvise pasienter til spesialist.
Hjemmesykepleie
Hjemmesykepleie er en tjeneste som yter sykepleie for pasienter i eget hjem. Tjenesten drives av kommunen, ofte organisert under Pleie og omsorgstjenesten i kommunen. Tjenesten ble først opprettet som menighetssøstertjeneste av kirken, men er siden blitt et kommunalt ansvar. Ofte organiseres hjemmesykepleie sammen med hjemmehjelpsordningen.
Sykehjem
Sykehjem er en kommunal institusjon for pasienter som ikke greier seg i eget hjem med hjemmesykepleie og hjemmehjelp. Det er vanlig at eldre dårlig fungerende får langtidsplasser på sykehjem. Noen pasienter får korttidsopphold eller en rulleringsplass, ofte som en avlastning for familiemedlemmer som yter tilsyn og pleie over tid.
Ramiro de León Carpio
Ramiro de León Carpio (født 12. januar 1942, død 16. april 2002) var president i Guatemala fra 6. juni 1993 til 14. januar 1996.
Han studerte juss ved University of San Carlos, og deretter ved Rafael Landívar University, der han også drev avisen Sol Bolivariano. Etter endt eksamen ved universitetet ble han en offentlig tjenestemann for myndighetene, og han arbeidet i departementet for økonomi mellom 1967 og 1969. Han var kommandant i det guatemalanske militæret under borgerkrigen i landet som foregikk fra 1960-tallet og helt frem til 1996, da en fredsavtale endelig ble underskrevet mellom gerilja-bevegelsene og de guatemalanske myndighetene.
I 1970 ble han permanent sekretær for Den nasjonale komiteen for økonomisk og politisk integrasjon. I løpet av denne tiden ble han en del av den høyre vingen National Liberation Movement (MLN). Deretter gikk han over til private sektor, og han deltok i Guatemala Association of Sugar Producent, og han var ansatt som deres juridiske rådgiver mellom 1978 og 1981, og deretter satt han som deres administrator frem til 1983. Han ble involvert i et ublodig kupp som sørget for at president Efrain Rios Montt ble erstattet av Óscar Humberto Mejía.
I 1999 ble han med i Guatemalas republikanske front (FRG), og han ble valgt inn i kongressen ved det neste valget i november. Han trakk seg fra kongressen og fra FRG-partiet i 2002. Han pensjonerte seg og hadde intensjoner om å skrive sine memoarer og involvere seg i internasjonalt arbeid for menneskerettigheter over hele verden og mot fattigdom, men han døde under sitt oppholdet i Miami, USA i en alder av 60 år, trolig etter å ha falt i diabetisk koma. Nasjonal sorg ble erklært i Guatemala og han ble gitt en statsbegravelse. I tillegg ble han posthumt tildelt en medalje for sitt politiske arbeid for Guatemala.
Liste over kulturminner i Øvre Eiker
Liste over kulturminner i Øvre Eiker er en oversikt over fredede og/eller bevaringsverdige bygninger og elementer i Øvre Eiker. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
InuYasha
'''Inu Yasha Inu Yasha '''Originaltittel: 戦国お伽草子–犬夜叉, (Sengoku Otogi Zōshi Inuyasha) '''Nasjonalitet: Japan '''Språk: Japansk '''sjanger: Eventyr, komedie, drama, fantasy, historie, romantikk, Shōnen '''Regissør: Masashi Ikeda (ep 1 til 44), Yasunao Aoki (45 og utover) '''Utgiver: VIZ (USA) '''Spilletid: 25 min per episode '''Antall Episoder: 167 '''Kanaler som vist TV-serien Inuyasha: ANIMAX (Japan), Nipon TV (Japan), RTL II (Tyskland), Adultswim (USA), BBC (UK) '''Første episode ble vist første gang 16. oktober 2000 '''Siste episode ble vist første gang: 13. september 2004
InuYasha er en japansk tegneserie og tegnefilm, manga og anime, laget av Rumiko Takahashi. Navnet InuYasha er sammensatt av Inu (hund) og Yasha (demon). Som anime ble den utgitt og sendt i tidsrommet 2002 til 2004, mens manga-serien blir fortsatt utgitt. Første boka i mangaserien ble gitt ut i Norge den 20. november 2006.
Historien
Den 15 år gamle Kagome Higurashi, ei vanlig skolejente, kan reise gjennom tid ved hjelp av en magisk brønn og Shikon no Tama (Den hellige juvelen). Kagome reiser sammen med Inuyasha, et halvt menneske og halvt demon, Revedemonen (Kitsune) Shippou; den perverse munken Miroku og den dyktige demonslakteren Sango. De skal søke etter bitene til Shikonjuvelen, som Kagome skjøt i tusen biter ved et uhell, før den onde fienden Naraku får tak i dem. Juvelen har en magisk kraft og faller en eneste av bitene i onde hender, vil de gi demoner og mennesker med korrupte sjeler farlige krefter.
Historien begynner i Tokyo med Kagome Higurashi. På vei til skolen må hun hente katten sin i brønnhuset. Når hun står der og ser etter katten, kommer det plutselig en mononoke (et hevngjerrig gjenferd) og drar henne med seg ned i brønnen. Kagome kommer seg unna, og da hun klatrer opp av brønnen, er hun plutselig i Japan i Sengokuperioden. Forvirret går hun rundt i skogen og får øye på Det hellige treet (Go-shin-boku) og løper mot det. Der finner hun InuYasha, sovende, forseglet til treet med en pil.
De lokale innbyggerne oppdager henne og tar henne med til landsbyen der hun møter en gammel Prestinne (miko) ved navn Kaede, som legger merke til at Kagome er nesten helt lik hennes eldre søster Kikyo som døde 50 år tidligere. Det var Kikyo som forseglet InuYasha til treet, og senere døde. Liket hennes ble brent med Shikon-juvelen, som hun tok med seg til "det neste livet". Innbyggerne mener at Kagome er en gjenfødelse av Kikyo og har i starten derfor Shikon no Tama inne i seg, helt til denne mononoke drar henne ned i brønnen. InuYasha hadde prøvd å stjele juvelen for å bli en full demon (Youkai). Kikyo kom etter og skjøt en magisk pil som forseglet ham til treet. Senere i serien får man vite at InuYasha hadde ett forhold til Kikyo og at det ikke var han som prøvde å stjele juvelen, men Naraku..
Serien er i alt 167 episoder sponset av Sunrise, mangaen er på 558 kapitler. Mangaserien er avsluttet nylig. Det er muligheter for at animen skal gjenopptas. Det er også blitt laget fire filmer: InuYasha the Movie: Affections Touching Across Time, InuYasha the Movie: The Castle Beyond the Looking Glass, InuYasha the Movie: Swords of an Honorable Ruler og InuYasha the Movie: Fire on the Mystic Island.
Ibestad
Ibestad kommune (nordsamisk: Ivvárstáđiid suohkan) ligger i Troms, og består av de to øyene Rolla og Andørja. Over fjordene som omgir de to øyene er kommunen omgitt i nord av Senja og Dyrøy, i nordøst av Salangen, i øst av Lavangen og Gratangen, i sør av Tjeldsund og i vest av Harstad. Øyene er bundet sammen med hverandre med en undersjøisk tunnel, Ibestadtunnelen.
Kommunen hadde 1 269 innbygere pr. 2. kvartal 2022, hvorav 462, pr 1. januar 2021, i kommunesenteret Hamnvik.
Geografi
De to øyene ligger mellom Vågsfjorden i vest og Astafjorden med fjordarmene Gratangen, Lavangen og Salangen i sør og øst. Sundet mellom Rolla og Andørja kalles Bygda.
Andørja har Skandinavias høyeste fjell på ei øy, Langlitinden på 1 277 moh., i tillegg til 13 andre topper over 1 000 moh. Det høyeste fjellet på Rolla er Drangen.
Fylkesvei 848 er hovedferdselsåren i kommunen. Den går med ferge fra Stangnes ved Harstad, over Vågsfjorden til Sørrollnes på Rolla. Veien følger sørsida av den trekantformede øya, langs Astafjorden, til Hamnvik, hvor den går under sundet til Andørja gjennom den undersjøiske Ibestadtunnelen. Etter å ha gått langs sørøstsida av Andørja passerer veien Mjøsundet over Mjøsundbrua, og kommer der til Salangen kommune, hvor den møter fylkesvei 84 i Løksebotn.
I tillegg går fylkesvei 131 fra Hamnvik langs sundet Bygda til endepunktet Nordrollnes. fylkesvei 132 går fra tunnelutløpet i Sørvik på Andørja, på andre sida av sundet, via Engenes til Årbostad.
Hurtigbåten mellom Harstad, Finnsnes og Tromsø anløper Engenes på enkelte avganger.
Politikk
Se også utdypende artikkel: Kommunestyrevalg i Ibestad.
Historie
Ibestad har en lang historie. På Sørrollnes er det gjort 8,000 år gamle redskapsfunn og det finnes gravrøyser. Området har også hatt aktivitet i yngre steinaler, bronsealder og jernalder. Bosetningen i jernalder omfatter blant annet langhuset "Båten" og flere gravanlegg, både gravrøyser og flatmarksgraver. Av andre spennende levninger i kommunen fra steinalder kan helleristningene på Vik nevnes. Her der det risset inn minst figurer av elg, men også en geometrisk figur. Disse ristningene er ca. 5500 år gamle, og er blant de eldste i Norge. Utenom Sørollnes finnes det yngre steinalderfunn fra Hamnvik, Bolla, Selvågan, Igeland, Engenes, Straumen, Åndervåg.
Kommuneinndelingen
Fra opprettelsen i 1837 omfattet Ibestad formannskapsdistrikt i tillegg til dagens Ibestad kommune Bardu, Salangen, Lavangen, Gratangen og en del av Skånland (Astafjord-området) kommuner, bortsett fra et område på Rolla som tilhørte Trondenes (senere Skånland) kommune.
I 1854 ble Bardu utskilt som egen kommune. Ved delingen hadde den gjenværende delen av Ibestad 4 741 innbyggere, mens Bardu hadde 757 innbyggere.
1. januar 1871 ble Salangen utskilt som egen kommune. Ved delingen hadde den gjenværende delen av Ibestad 4 301 innbyggere, mens Salangen hadde 1 384 innbyggere.
I 1926 ble Andørja, Astafjord og Gratangen utskilt som egne kommuner. Ved delingen hadde den gjenværende delen av Ibestad 1 768 innbyggere, Andørja 1 420, Astafjord 1 018 og Gratangen 1 967 innbyggere. Etter denne delingen besto Ibestad kommune kun av Rolla, med unntak av et område på øya som tilhørte Skånland kommune. (Skånland ble utskilt fra Trondenes kommune på samme tidspunkt.)
1. januar 1964 ble Ibestad og Andørja kommuner slått sammen, og området på Rolla som hadde tilhørt Skånland kommune ble overført til nye Ibestad kommune. Ved sammenslåingen hadde Andørja kommune 1 330 innbyggere, gamle Ibestad 1 821, og den tidligere delen av Skånland på Rolla 143 innbyggere.
Navn
Frem til 1918 ble navnet skrevet Ibbestad.
Kommunevåpenet
Da Ibestad kirke ble restaurert i 1967, ble det funnet en sarkofagstein under gulvet. Steinen kan ha blitt hugget ut på 1200- eller 1300-tallet, og har et hjulkors som relieffmotiv. Dette motivet ble senere til Ibestads kommunevåpen, med sølvfarge på blå bunn.
Einar Rossbach
Einar Rossbach (født 20. oktober 1964 i Porsgrunn) er en norsk fotballtrener og tidligere fotballspiller.
Han var målvakt og spilte i sin aktive karriere blant annet for Hamarkameratene, Tromsø Idrettslag, Fotballklubben Lyn, Odd Grenland, danske Silkeborg Idrætsforening og Pors Grenland.
Han ble kåret til Årets spiller i norsk fotball av VG i 1990. Han ble også kåret til årets keeper i 1987 og 1990, og fikk med seg seks landskamper, blant annet mot Færøyene i 1993, før han ble syk av matforgiftning. Matforgiftningen gjorde at han gikk glipp av en rekke landslagskamper han egentlig skulle ha spilt, samt innspillingen av «Alt for Norge»–sangen.
Rossbach har hatt comeback i både Tollnes Fotball og Pors Grenland på grunn av at lagene har slitt med keeperproblemer. Da han sto noen kamper i starten av sesongen 2004 for Pors var han 39 år gammel. Han jobber fortsatt ved Grenland politistasjon ved siden av jobben som keepertrener og sportssjef.
Han er far til Sondre Løvseth Rossbach.
Star Wars: Knights of the Old Republic
Spillets oppbygning
KotOR bruker et Dungeons & Dragons-system, men kampene foregår i sanntid, selv om spilleren kan pause dem når som helst. Spilleren kan velge mellom å være god eller ond, eller hva som helst midt i mellom. Et eget «moralmeter» viser hva slags karakter spilleren er, og det avhenger av både små ordvalg i dialoger, og større valg man må ta i løpet av spillet. Hvilke egenskaper spilleren kan tilegne seg avhenger også av hvor ond eller god han/hun er.
I løpet av spillet vil spilleren støte på mange andre figurer, som vil kunne bli med i spillerens gruppe. Spilleren kan imidlertid bare bevege seg rundt med to andre venner samtidig, og må velge ut disse hver gang gruppen skal forlate romskipet, «Ebon Hawk», ut på en av de åtte planetene man kan reise til.
Handling
Knights of the Old Republic finner sted 4000 år før hendelsene i Star Wars-filmene. Darth Revan, og hans disippel Darth Malak har sendt en armada mot republikken. Mange jedier er drept, og andre har byttet til Malaks side.
Spilleren har et hukommelsestap, men følgesvennen Carth Onasi forteller at de må finne Jediridderen Bastila Shan. På veien treffer de twi'leken Mission Vao og hennes wookie-venn Zaalbar. Med hjelp fra droiden T3-M4 klarer gruppen å redde Bastila og flykte i romskipet «Ebon Hawk».
Den videre historien avslører at Bastila og Revan har et spesielt forhold. Revan ble skadet i et angrep på republikken fordi Malak vendte seg mot ham, men Bastila valgte å redde ham.
På leting etter Revan og Malak reiser gruppen til flere planeter, og møter kriminelle som Davik Kang og dusørjeger Calo Nord, en rekke sither, Zaalbars bror Chuundar og til slutt Darth Malak selv.
Mottagelse
Kritikerne likte spillet. Metacritic har per 2018 94 % på Xbox-versjonen, 93 % på PC-versjonen og 88 % på iPad-versjonen fra 2013. Spillet vant flere priser, som «Game Developers Choice Awards» årets spill, BAFTAs beste Xbox-spill og «Interactive Achievement Awards» for beste videorollespill for PC og konsoll.
Spillet solgte svært bra, og innen august 2006 var det solgt 470 000 eksemplarer til PC i USA. Xbox-versjonen solgte enda bedre, og nådde 1.3 millioner innen juli 2006.
Flere spill
Star Wars: Knights of the Old Republic II: The Sith Lords ble utviklet av et annet selskap, Obsidian Entertainment, mens BioWare var opptatt med utviklingen av Jade Empire. KotOR II ble utgitt vinteren 2004.
Star Wars: The Old Republic, et MMMORPG, er nå under utvikling av BioWare. De jobber for en utgivelse mot våren 2011. ToR vil foregå et par hundre år etter KoTOR2 sluttet av.
Reisen til Ken
Reisen til Ken er en sciencefictionroman og tegneserie forfattet av den norske forfatteren Christian Haugen under pseudonymet James K. Anthony.
Handling
De to eventyrerne Sir Reginald Belfort Faversham (Rex) og Richard Wayne (i tegneserien omdøpt til Arvid Haga og Jan Borg) møter utsendingen Iffi Nivo fra planeten Ken. En kosmisk katastrofe har ført til stigende temperatur og naturkatastrofer på Nivos hjemplanet. Havet har delvis fordampet, der det tidligere var havbunn steg et nytt kontinent befolket med urtidsøgler opp av vannet. Øglene truer med utrydde sivilisasjonen på planeten. Nivo er sendt ut for å finne hjelp. Rex og Wayne introduserer ham for skytevåpen og krigsmaskiner, og blir med tilbake til Ken for å lede kampen mot urtidsøglene.
Kilder
Odd Magnar Syversen: «Eventyret og eventyrfortelleren» i Christian Haugen og Arent Christensen: Reisen til Ken, Thule forlag, Ridabu, 1993
Intonasjon
Intonasjon kan referere til:
Jevnaker Motorklubb
Jevnaker motorklubb, er en motorklubb med bane på Jevnaker, ikke langt fra kommunegrensa til Ringerike. Motorklubben har motorsportsgrener som MX (motocross), ATV (firhjulinger) og enduro. Motorklubben har 2 store baner som brukes av henholdsvis MX og ATV, og en liten bane for mindre sykler. Det er også en enduro løype som kan kjøres uavhengig av de andre banene.
Viking Mestad
Viking Mestad (født 12. januar 1930 på Evanger, død 15. desember 2013) var en norsk jurist, bankdirektør, nynorskforkjemper og Venstrepolitiker.
Liv og virke
Mestad studerte ved Universitetet i Oslo. I studietiden var han med i Studentmållaget i Oslo, hvor han arbeidet spesielt med å få folk til å besøke Det Norske Teatret. Etter å ha fullført juridisk embetseksamen, jobbet han i Prisdirektoratet, som dommerfullmektig i Øst-Finnmark og på kontoret til Stortinget. I 1962 ble han tilsatt i Norges Bank, og der ble han direktør for Sekretariats- og rettsavdelingen (juridisk direktør) og kom med i ledergruppen. Han var direktør da den første femtikronerseddelen med nynorsk tekst («Noreg») kom i 1984. Mestad sluttet å arbeide der i 1995.
Mestad var styreformann i Det Norske Teatret fra 1977 til 1998; han hadde da vært styremedlem fra 1966. Han var nestformann i Det Norske Teatrets forening fra 1982 til 1992. Han var også leder i interimsstyret for Nynorsk Pressekontor i 1969 og styreformann der. Dessuten var han politiker for Venstre, og var statssekretær i Forbruker- og administrasjonsdepartementet i regjeringen Korvald fra 18. oktober 1972 til 16. oktober 1973. Noen år var han leder i Oslo Venstre. Han meldte seg ut av Venstre etter Stortingsvalget i 2013 på grunn av partiets politiske linje.
Familie
Viking Mestad var far til jussprofessor Ola Mestad og skuespilleren Henrik Mestad.
Han var sønn av Ole V. Mestad og Ingeborg A. Fasteland.
Primera División de Argentina
Primera División de Argentina, også kjent som bare Superliga Argentina, er den høyeste divisjonen for fotball i Argentina. Divisjonen ble dannet allerede i 1893, men fotballserien i landet ble ikke profesjonell før i 1931. Divisjonen undergikk en reform i 1967, da den ble delt i to deler under navnene Metropolitano og Nacional. I perioden 1985 til 1991 ble serien spilt etter samme mønster som i Europa, med én sesong fordelt over to kalenderår. Etter 1991 ble serien igjen delt under navnene Apertura og Clausura. Mestvinnende klubb er River Plate, som per 2018 stod med 36 nasjonale mesterskapstitler totalt (inkludert en tittel i 1920 under amatørreglementet).
Superliga Argentina består av 24 lag (2019/2020), der laget med flest poeng i slutten av sesongen vinner ligatittelen. I tillegg til dette kvalifiserer topp fem seg til kommende sesongs Copa Libertadores, mens nummer seks til 11 kvalifiserer seg til Copa Sudamericana. De fire lagene som ligger nederst på tabellen etter endt sesong rykker ned til andre divisjon (Primera B Nacional). De fire lagene blir erstattet av to lag fra nevnte divisjon (2017/2018).
Vinnere
Lista inneholder bare vinnere etter at profesjonell fotball ble innført.
Europeisk format: Apertura og Clausura:
Inicial og Final Overgangssesong
Europeisk format, kalenderår: Overgangssesong Europeisk format:
Krishan Kumar Aggarwal
Krishan Kumar Aggarwal eller K. K. Aggarwal (født 5. september 1958 i New Delhi i India, død 17. mai 2021 samme sted) var en indisk lege og kardiolog som var president for CMAAO,  av Heart Care Foundation of India og av Indian Medical Association. I 2010 ble han hedret med utmerkelsen Padma Shri for sin innsats innen medisinen.
Biografi
I hans faglige produksjon var Alloveda hvori han kombinerte gammel vedisk medisin med moderne allopati, seks lærebokkapitler om ekkokardiografi og tusenvis av artikler. Han mente at det episke verk Mahabharata gir svar på mange psykiatriske forhold og at Krishna var Indias første helserådgiver. Han var en pioner innen streptokinase terapi ved hjerteslag og introduserte Colour Doppler Echocardiography i India.
Død
I mai 2021 bekjente hans familie at han vle behandlet for covid-19 i Delhi. Aggarwal døde 17. mai 2021 under behandlingen.
Ernest Guiraud
Ernest Guiraud (1837–1892) var en fransk komponist og musikklærer født i New Orleans, Louisiana.
Uummannaq (Avannaata)
Uummannaq (eller Umanak) er en by i Avannaata kommune, som ligger på vestkysten av Grønland. Byen hadde 1359 innbyggere i 2018.
Uummannaq ligger på en 12 km² stor øy (Uummannaqøya) som ligger i fjorden med samme navn som byen. På øya ligger også Uummannaqfjellet, et fjell som bratt stiger opp til 1170 moh. Byen ligger ca. 590 km nord for polarsirkelen, rett nord for Diskoøya.
Uummannaq betyr «det hjerteformede» og er oppkalt etter et fjell like ved, som er byens kjennemerke.
De viktigste næringsveiene her er fiske, (særlig kveite) og selfangst. Fisk og selskinn blir bearbeidet på moderne fabrikker flere steder i byen. Det finnes to dagligvarebutikker her, samt tømmerhandel, møbelforretning, kiosk, grillbar, vertshus, hotell og «Brædtet», der fiskere og fangstfolk selger dagens utbytte. Et passasjerskip ankommer én gang i uken i sommerhalvåret, og byen har et helistop, der det er helikopterforbindelse til kommunens 7 bygder og til lufthavnen. Uummannaq Lufthavn i Qaarsuarsuit ved bygden Qaarsut ble innviet i september 1999.
Et kjennemerke for byen er også Uummannaq kirke, oppført i 1935 av granittsteiner som er hugget på stedet. Kirken er Grønlands eneste større steinkirke som er i bruk.
Ca. 10 % av innbyggerne er danske. Det er stor etterspørsel etter utdannet arbeidskraft, som ofte er en mangel på i byen.
Byen har en velutbygd folkeskole med bibliotek for alle i byen, andre undervisningsinstitusjoner, sportsfasiliteter og et sykehus med 17 sengeplasser.
I byens nordøstlige del er det ved hjelp sprengninger anlagt en fotballbane og en kirkegård. To innsjøer i nærheten av byen brukes som reserve for byens vannforsyning. De fleste husene her har innlagt vann i form av vannledning eller vanntank med pumpe til drikke- og forbruksvann, og får påfylt vann etter behov. Toalettene i de fleste boligene er ikke alminnelig vannklosett, siden det ikke er økonomisk mulig å etablere et kloakksystem i byen. Toalettene er en slags klosett, som blir tømt av renovasjonsfirmaet tre ganger i uken.
Historie
I det 17. og 18. århundre var det flere hvalfangststasjoner i området. I hvalfangernes kjølvann kom kjøpmenn og misjonærer blant dem nordmannen Peter Andreas Cappelen, og i 1763 ble kolonien Uummannaq grunnlagt av den danske kolonibestyreren I.H. Bruun.
Uummannaq har mange arkeologiske og historiske minnesmerker. Byen har en del gamle bygninger og bevarte torvhus.
I nærheten av byen ligger en gammel vinterboplass, Qilakitsoq, der et av Grønlands mest bemerkelsesverdige funn er gjort. I 1972 ble det funnet en gruppe svært velbevarte mumier, bestående av seks voksne og to barn. Mumiene, som kan dateres til ca. år 1475 er nå utstilt på Grønlands Nationalmuseum i Nuuk, og er det eldste kjente funn av velbevarte mennesker og drakter i hele den arktiske kulturkretsen.
Klima
Uummannaq-området har et stabilt og tørt arktisk klima med ca. 2000 solskinnstimer og ca. 100 mm nedbør i året. I de kaldeste månedene, februar og mars, kan temperaturen være minus 35° C eller mer, mens temperaturer på pluss 15 – 18° C er vanlig om sommeren. På grunn av den tørre luften føles imidlertid klimaet varmere enn det termometeret viser. I Uummannaq er det mørketid fra 7. november til 4. februar. Til gjengjeld er det midnattssol fra 16. mai til 28. juli.
Turisme
Der er et hotell med restaurant og en grillbar med benker utenfor, der eldre og yngre samles for å diskutere lokale nyheter. På vinterstid besøkes stedet ofte av hundesleder fra de omkringliggende bygdene. Et torvhus som har vært bebodd inntil 1980 brukes av turistene til overnatting i historiske omgivelser.
Byen er omgitt av øyer og halvøyer med opptil 2200 meter høye fjell. Havet omkring Uummannaq er rikt på hval, og overalt flyter store isfjell.
Annet
Danske og grønlandske barn tror Julenissen bor ved bukta Spraglebugten, vest for øya. Et torvhus (Julenissens hus) ble bygd her for en dansk TV-julekalender.
Stad skipstunnel
Stad skipstunnel er en planlagt kanal og tunnel som skal krysse Stadlandet i Stad kommune i Vestland fylke. Målsettingen med prosjektet er å forbedre fremkommelighet og sikkerhet for sjøtransport forbi det værharde Stad. Tunnelen er planlagt å bli 1,7 km lang og få en høyde mellom tak og bunn på 49 meter og en bredde mellom veggene på 36 meter. Den er planlagt å være 33 meter høy og 8 meter dyp med kapasitet til 21 meter brede skip.
Byggestart er planlagt for 2023, og har en estimert byggetid på 5 år. Prisen ble i 2021 oppgitt å bli 3,4 milliarder kroner, med ferdigstillelse i 2026. Byggestart er avhengig av nytt vedtak. I mai 2023 ble prosjektet satt på pause, grunnet sterk økning i kostnadene.
Bakgrunn
Stadlandet er en av de mest værutsatte halvøyer i Norge, uten noen skjærgård som tar av for havet utenfor. Dette er en del av skipsleden langs norskekysten som er blitt ansett for farlig. Hovedgrunnen til å bygge en slik tunnel er sikkerhet og framkommelighet. Den såkalte konseptvalgutredningen fra fagmiljøet i Kystverket gikk i 2010 imot bygging av skipstunnel ved Stad. I 2013 ble prosjektet tatt inn i Nasjonal transportplan. I dette forslaget var det tenkt at byggingen skulle kunne starte i 2018.
To alternativer
Det korteste alternativet er det mest aktuelle, etter at Kystverket leverte en utredning om konseptvalg i november 2007. Alternativet mellom Kjødepollen og Eide er valgt.
Tunnelen
Tunnelen er planlagt å bli 1,7 km lang og få en høyde mellom tak og bunn på 50 meter og en bredde mellom veggene på 36 meter. På lavvann vil sjødybden være tolv meter.
Skipstunnelen har hittil blitt planlagt for fartøyer opptil 5,000 bruttotonn. I de nye utredningene inngår i tillegg en løsning der skip på størrelse med hurtigrutefartøyet MS «Midnatsol» (overkant av 16,000 bruttotonn), vil kunne benytte tunnelen. De videre utredningene skal belyse de ulike dimensjonenes samfunnsøkonomiske virkninger, samt nautiske spørsmål knyttet til dette. Selskapet bak Hurtigruteskipene har varslet at de ikke kommer til å bruke skipstunnelen, begrunnet med pris, manglende turistappell, og risiko for brann.
Football League One 2008–2009
Football League One 2008–2009 begynte i august 2008 og avslutta i mai 2009. Leicester City vant divisjonen, mens Peterborough United ble nummer to, og rykker opp til Football League Championship. Milton Keynes Dons, Leeds United, Millwall FC og Scunthorpe United skal spille kvalifisering om hvem som får den siste opprykksplassen. Hereford United, Cheltenham FC, Crewe Alexandra og Northampton Town rykka ned til Football League Two.
Lagene som rykka ned til denne divisjonen fra Football League Championship 2007–2008 var Colchester United, Southend United og Leicester City. Lagene som rykka opp fra Football League Two før denne sesongen var Hereford United, Milton Keynes Dons, Stockport County og Peterborough United.
Tabell
* Stockport er fratatt 10 poeng.
Stad skipstunnel
Historikk
Skipstunnel ble utredet fra 1990-årene.
2010
I 2010 gikk den såkalte konseptvalgutredningen fra Kystverket imot bygging av skipstunnel ved Stad.
2013
I 2013 ble prosjektet tatt inn i Nasjonal transportplan. I dette forslaget er det tenkt at byggingen skal kunne starte i 2018. Prisen forventes å bli 2,1 milliarder, et anslag som er økt til 2,7 milliarder i 2017.
2017
KS2 -kvalitetssikringen ble bestilt av Stortinget i september i 2017, dette er den siste kvalitetssikringen. Byggingen av tunnelen var på det tidspunktet ventet å starte i 2019. Kvalitetssikringen ble ferdigstilt 16. mai 2018 og konkluderte med at skipstunnelen ville ha en negativ nytteverdi på 3,1 milliarder kroner, som betyr et tap på 26,000 kroner for hvert av de 10–12 fartøyene som passerer skipstunnelen per dag i 40 år, noe som var en minking av nytten fra tidligere utredninger.
2018
I Nasjonal transportplan 2018-2029 ble Stad skipstunnel innlemmet med en ramme lik kostnadsoverslaget på 2,7 milliarder, 1,5 milliarder kroner lå inne i første del av NTP – for perioden 2018 til 2023.
2019
November 2019 ble regjeringspartiene enige om å bevilge 5 millioner kroner på Statsbudsjettet 2020 til å sikre framdriften i videre planlegging av tunnelen. Dette gjorde det mulig med byggestart i 2021, og ferdigstillelse i 2025.
2020
I oktober 2020 ble det klart at det i Statsbudsjettet for 2021 ikke ble bevilget penger til byggestart for det kommende året. I november 2020 meldte Fremskrittspartiet at de la inn 75 millioner kroner til skipstunnelen i sitt alternative statsbudsjett, og ønsket å forhandle frem byggestart i 2021 i budsjettforhandlingene.
I desember 2020 ble det bekreftet at forhandlingene for statsbudsjettet 2021 hadde ført frem, og det ble avsatt 75 millioner kroner til byggestart for Stad skipstunnel i 2021. Total pris ble i 2020 anslått til 3,5 milliarder kroner.
2021
I februar 2021 mottok Kystverket oppdragsbrevet fra Samferdselsdepartementet, som i realiteten ga grønt lys til oppstart av forarbeidet for bygging av skipstunnelen.
Det ble satt et mål på byggestart vinteren 2023/2024, med ferdigstillelse i 2026. Ved fremleggelsen av statsbudsjett for 2022 i oktober 2021 ble det oppgitt at 440 millioner kroner skulle bevilges, og at total kostnad ble 3,4 milliarder kroner, med ferdigstillelse i 2026.
2022
Kystverket jobber med planlegging for anskaffelse av entreprenør. Prosjektet er tenkt som en stor totalentreprise, som omfatter både prosjektering og utførelse.